जिला पंचायत अध्यक्ष ने सरकार की शराब नीति की आलोचना की
बालोद|जिला पंचायत अध्यक्ष देवलाल ठाकुर ने कहा है कि भाजपा की सरकार ने शराब बेचने का फैसला लिया है, वह निंदनीय है। भाजपा ने सरकार बनाने के लिए जनता से वोट मांगा था तब उनके लिए संकल्प पत्र में दारू बेचने वाली जैसी बात का उल्लेख नहीं था। किसानों को धान का बोनस देने, बेरोजगारों रोजगार देने, स्वास्थ्य सुविधा देने का संकल्प लिया था। जिसे पूरा नहीं किया।
सरकार मधुशाला खोल रही है। शराब दुकान खोलने के लिए सरकार सरपंच, नगर पंचायत पर दबाव बना रही है। सरकार का यह कृत्य महिला कमांडो और भारतमाता वाहिनी की विचारों पर कुठाराघात है। उनको ठगा जा रहा है।
hin_Deva hin_Deva hin_Deva